Ulukikahjustused

Ulukikahjustused on metsloomade tekitatud vigastused metsamajandusliku tähtsusega puuliikidele. Ulukite kahjustatavad metsamajandusliku tähtsusega puuliigid on haab, mänd, kuusk ja saar.

Peamised kahjustajad metsas 
Enamik kahjustavaid ulukeid on mäletsejalised, tavaliselt hirvlased: põder, metskits, punahirv. Lisaks hirvlastele kobras, metssiga, jänes, hiired.

Tekitatud kahjustused 
Metsas valivad hirvlased toidu puuliigi, metsa vanuse, ilma ja lume sügavuse põhjal.

Hirvlaste toitumisel puule tekitatavad vigastused on nelja liiki: okste kärpimine või okaste ja lehtede söömine, ladvavõrse kärpimine ja koore vigastamine. Lisaks võib põder murda ladva või tüve.

Ulukikahjuhjustuste vähendamise meetodid 

Peamised meetodid ulukite põhjustatud kahjude vähendamiseks:
 Repellentide kasutamine
 Tüvekaitsete, ladvakaitsete kasutamine
 Metsakultuuride tarastamine
 Ulukite arvukuse piiramine 
 Metsakasvatuslikud meetodid

Paremate tulemuste saavutamiseks tuleks kasutada erinevaid metsamajandamisvõtteid (kultuuride tiheduse suurendamine) koos erinevate ulukitõrjevahenditega

Repellendid 
Repellendid on ained, mis lõhna või maitse tõttu mõjuvad ulukitele peletavalt. Eri repellentidel on erinevaid toimemehhanisme. Eestis on levinud nii pritsitavad kui määritavad vahendid. 

 Repellent Trico on looduslik taimekaitsevahend, kus toimeaineks on lõhna andev lambarasv. Istikutel pritsitakse ladvakasvusid, vanematel puudel tüve.
 Repellent Cervacol on sinakashall pasta, mille kaitsev toime põhineb kolmel komponendil: värvus, maitse ja mehaaniline karedus. Noorele puutaimele määrituna kaitseb seda sõraliste kahjustuse eest. 
 Repellent Plantskydd on valmistatud taimsetest õlidest ja verejahust. Preparaadi spetsiifiline verelõhn hoiab eemale hirved, põdrad, kitsed ja jänesed. Istikutel pritsitakse ladvakasvusid, vanematel puudel tüve.

Vaata ka 
 metsanduse mõisteid
 põdrakahjustus
 metsamajandus

Viited 

Metsandus